title: Anadón (Cuencas Meneras)
text: Este articlo tracta sobre lo municipio d'Anadón. Pa lo pollet de l'anade u aneda, se veiga Anadón.
  
  Anadón ye un municipio de la provincia de Teruel, situau en la comarca de las Cuencas Meneras. La suya población yera de  habitants en 2020, en una superficie de 24,6 km².
  
  Cheografía 
  Ye situau a piet de la muela d'Anadón.
  
  Mugas 
  Lo suyo termin municipal muga con Uesa, con Maicas, con Segura de los Banyos, con Salcediello, con Allueva.
  
  Toponimia 
  Lo toponimo Anadón presenta lo sufixo -ón, que ye diminutivo pero tamién puede formar posesivos a partir de nombres propios. Como diminutivo anadón ye lo pollo de l'anade. Se puede interpretar como nombre de presona u embotada provinient de lo diminutivo porque dende 1199 se rechistra Anadón como antroponimo en la val d'Ebro.
  
  En textos de lo sieglo XV bi ha microtoponimos en aragonés: La Foya, Fuent del Bustal, Los Losares (una partida de mont en la versant norte de la muela), Los Mariellyos, La Fonteziella, Collados de Albas, Sarcoçiello, La Maxiella, El Barranquiello, Carrera Rodiella, La Cueva u Las Huertas.
  
  Historia 
  En la baixa Edat Meya, Anadón, Blesa, Corz d'Aragón, Chosa, Maicas, Muniesa, Plenas, Plou, Salcediello, Segura y Uesa formaban la Honor de Uesa. En 1489 estas localidaz perteneixeban a la Sobrecollida de Mont Albán, y a diferiencia de belunas d'estas, en 1495 Anadón encara i yera.
  
  En la primera mitat de lo sieglo XVII Anadón y las localidaz de la Honor de Uesa pasoron a depender de la Comunidat de Daroca por compra y esdevinioron la Sexma de la Honor de Uesa. En 1646 yera una localidat de la vereda de Mont Albán. Entre 1711 y 1833 yera en lo correchimiento de Daroca. En 1834 teneba concello. Estió en lo partiu chudicial de Mont Albán pero en 1965 pasó a lo partiu chudicial de Calamocha.
  
  Demografía
  
  Administración
  
  Reparto de concellers
  
  Alcaldes
  
  Puestos d'intrés 
   Ilesia de Sant Bertolomeu, sieglo XVIII.
  
  Fiestas 
   20 de chinero, Sant Sabastián.
   24 d'agosto.
  
  Referencias